# Ajuɛɛr/Aguiɛɛr Loi ë Ciɛŋ ku Juëcë yic ë Thok

# 2024-2028

Dinka | Thuɔŋjäŋ

## Gäm de Baai

NDIA ee kɔc Aboriginal ku Torres Strait Islander ee paan kënë ku Mäkthulïïn Thɛɛr ke Piiny wɛ̈n ee Akutnhomdan Tujääriyada looi thïn.

Ɣok ee athɛɛkda gäm mäkthulïïn ke piny wɛ̈n ee ɣok luuï thïn agut cë wunkɛn/kuɛrkɛn dït thɛɛr ku Kɔc Ŋuɛ̈ɛ̈n, thɛɛr, ëmɛn ku kä bɔ̈ nhial.

NDIA acië rot ŋuɔm kubë cieŋ ku ruän/määth ë kɔc Aboriginal ku Torres Strait Islander tënë piny, pïu, wëër ku londɛn lajik tënë wut loithok.

## Ciɛ̈ɛ̈t de CEO

**National Disability Insurance Agency (NDIA) (Aguiɛɛr Apuk Abëël/ŋääk Baai)**

NDIA acë rot ŋuɔm tëde mɛ̈në nhom Australia de kɔc ke Australia cë riäi kedhiɛ.

Kë mukë ŋomë rot kënë nhom ee mäkthuliyada ee ɣok kɔc cë riäi kuɔny ke bɛ̈i kuötiic, thok ku käŋ ee theek kubuk ŋiɛ̈ɛ̈c piɛth gam tënë amëluuï ke NDIS kedhiɛ jɛ̈l cök në ciɛŋ ku juëcë yic ë thok (CALD).

Ɣok acuku piŋ tënɔŋ amëluuï ke CALD ku wuötkɛn kek gɛɛra cë tɔ̈u kenë keek tënë yök ku luɔi ë NDIS. Ɣok aŋicku lɔn cie NDIS ë dac ŋic në cieŋ ku thoŋ ee mëluuï wïc/kɔɔr. Ɣok ayeku deetic lɔn ee kɔc cë riäi tɔ̈u në wuöt ke CALD iic yök kenë mam loirot/latueŋ në yök de kuɔny wïckï.

Ɣok cë yennë Ajuɛɛr/Aguiɛɛr ë Ciɛŋ ku Juëcë yic ë Thok 2024-2028 (Ajuɛɛr Loi) looi kubuku ŋic bë NDIA gɛm bic në käŋ ee yök te'në kɔc cë riäi jɛ̈l cök CALD.

Yen Ajɛɛr Loi ee loi/juir tënë lon-rɔm. Lon-rɔm ee nyuɔɔth buk yaa piŋ ku piɔ̈cku tënɔŋ amëluuï, anïn/bɛ̈i, kɔc luï, kɔc ë käŋ gam ku akutnhïïm ke wut. Në lon ee Ajuɛɛr Loi kënë ɣok ee luuï ëtök kenë amëluuï ke NDIS, CALD ku kɔc luï thïn ke baŋë mäktäp ë riäi, kɔc luï ku kɔc cë mɛt kenë keek kubë Ajuɛɛr Loi wɛ̈n ë ŋiɛ̈ɛ̈c ë yic de amëluuï kuan ke CALD ku wuötkɛn looi/juiir.

Yen Ajuɛɛr Loi anɔŋic Ajuɛɛrë ke Loi wɛ̈n bë luuïdanë këdɛ̈ ŋɔ̈ɔ̈r/nyɔ̈ɔ̈th. Yen abë nyin tïït ku them latueŋda në yök bïï ɣok käŋ ee yök de Ajuɛɛr Loi në run kɔ̈k bɔ̈kä kaa 4 tiaam. Naŋ Ajuɛɛrë kë Loi kënë ee ɣok kuɔny buku gɛɛra cak. Ayee ŋic lɔn ee ɣok mäkthuul ku lokutueŋ kë ɣo pïŋ, piɔ̈c ku lömku dhuŋë nhom agoku Ajuɛɛr Loi wɛ̈n ë käŋ wïc keek në wut akölciëën looi gam bic.

Ɣɛn nhiam arët në lon wɛ̈n cë lɔ në yee lon Ajuɛɛr Loi kënë yic. Kë yen ëkɛɛy, ɣɛn awiɛ̈c ba gam lɔn aadëk kënë e jɔ̈k de cäthda/kenyda - aŋoot kë londït bïï looi kubïï käŋ ee yök cɔ̈k piny tënë amëluuï ke CALD.

Ɣɛn anhiaar kuba External Advisory Group (EAG) (Akutnhom de Wëët Tɔ̈u Bic) ku National Ethnic Disability Alliance (NEDA) (Akutnhom Mɛ̈t Baai ë Kuat cë Riäi) leec. Nyuuthdu ku wëëtdu në lon-rɔm ic ku luɔɔi de Ajuɛɛr Loi acë tɔ̈u kë piɛth arët.

Yïŋde/luɔide määth/rëër ril ciëŋ alawɛ̈n kenë EAG, NEDA, baŋë mäktäp ku wut ee tiäm thiekic arët tënë NDIA. Ɣɛn ayaa ŋɔ̈ɔ̈th kubukm luuï ëtök kë ɣo thiökiic në run   
bë bɛ̈n.

Naŋë yïn ee raan töŋë kɔc juëëc jɛ̈l anɔŋ de wuöt ke CALD wɛ̈n rɔm ŋiɛ̈ɛ̈cdu kenë ɣok - ke' yen aa lɛɛc dië kenë yïn tënɔŋ ɣɛn. Piöc tëdu acë nyuɔɔth ɣok ɣodhiɛ ɣok aa luï buk thööŋë nhom ku mɛ̈në nhom tënë kɔc ke Australia cë riäi kedhiɛ luɔ̈ɔ̈i.

Rebecca Falkingham

Bɛ̈ny dït Ŋɔ̈ɔ̈r

## Reth de Akutnhom de Cɛ̈ɛ̈t

**National Ethnic Disability Alliance (NEDA) (Akutnhom Mɛ̈t Baai ë Kuat cë Riäi)**

Ajuɛɛr Loi ë Ciɛŋ ku Juëcë yic ë Thok (CJT) de NDIS ee lon thiekic arët yiɛ̈k kɔ̈u cït në göör de mɛ̈në yic ku thööŋë nhom NDIS dït. Yen ee nyooth tënë ŋomë rot de NDIA tënë piööc alɔŋ thɛɛr ku luɔi ëtök kenë wuöt ke CALD kubïï akölciëën loi apiɛth. Yen Ajuɛɛr Loi ee käŋë gël wɛ̈n ee kɔc cë riäi jɛ̈l cök CALD maam them/ciaath në yök ku luɔi ë NDIS ku wïc bë kek cɔ̈k piny në baŋde luɔɔi tɔ̈ në dhamɛnic ku lecök.

Kë nyɛɛië në ŋiɛ̈ɛ̈c de NEDA yic ku mɛtë në luɔi ë lon Ajuɛɛr Loi rɔm, ɣɛn awiɛ̈c kuba ŋomë rotde në luɔi ic tïŋ kë dɔ̈ŋ në baŋde gɛm ë käŋ ee yök lacök wɛ̈n tïŋke tënë kɔc cë riäi jɛ̈l cök CALD. Yen Ajuɛɛr Loi alëu bë rëër kë ye ajuɛɛr lääu ic ku yee e yic bɛ̈ɛ̈r/ber, wɛ̈n ee National Disability Insurance Agency (NDIA) latueŋ caath nyindhiɛ/alawɛ̈n, ŋïïc rot kenë ɣälɛt ë röt geer/waar ku rëër kë yee bëër/luuï tënë anuɛɛn bɔ̈ nhial ku purthaa.

Kë thiekic apɛi, ɣɛn ayaa ŋɔ̈ɔ̈th kɔc cë riäi jɛ̈l cök CALD aabë rëër këke ŋɔ̈r ëAjuɛɛr Loi kënë. Mukë rötdɛn në luɔi yic loirotë abë ŋic ŋïcden cie rot ë them ku ŋïnydɛn aayeke kuɔny cök kubïk Ajuɛɛr Loi ku Ajuɛɛrë kë Loi luɔ̈ɔ̈i apiɛth. Ɣok tɔ̈u NEDA aa cë röt ŋuɔm kubuk luï kë ɣo mat ɣo cin kenë kɔc cë riäi jɛ̈l cök CALD, NDIA ku kɔc ke External Advisory Group (EAG) ku kɔc luï thïn kɔ̈k kubïk gɛɛra lacök looi/kuaath.

Maryanne Cosic

Reth de Akutnhom

## Käk tɔ̈thïn

[1. Ciɛ̈ɛ̈t 5](#_Toc256000005)

[2. Dööm de lon-rɔm 7](#_Toc256000006)

[2.1 Mɛ̈ny/mɛ̈c Ajuɛɛr 7](#_Toc256000007)

[2.2 ajuɛɛr ë lon-rɔm 7](#_Toc256000008)

[2.3 Mɛ̈c/kuum ku guɛl 11](#_Toc256000018)

[3. Wɛ̈tde (thabap) gɛɛra yic 13](#_Toc256000021)

[4. Ajuɛɛr/Aguiɛɛr Loi 16](#_Toc256000029)

[4.1 Yïk 16](#_Toc256000030)

[4.2 Riɛl de kɔc luï 17](#_Toc256000037)

[4.3 Yök de jɛmjɛɛm 18](#_Toc256000042)

[4.4 Thuk 20](#_Toc256000047)

[4.5 Maluma/thön 21](#_Toc256000052)

[4.6 Luɔɔi enë nem 21](#_Toc256000057)

[5. Kuɛɛr Kɔ̈ɔ̈k 23](#_Toc256000060)

[6. Käŋë A cï nuɛɛt 24](#_Toc256000061)

[7. Käŋë B cï nuɛɛt 26](#_Toc256000063)

[8. Käŋë C cï nuɛɛt 28](#_Toc256000065)

## Ciɛ̈ɛ̈t

Wuöt ke ciɛŋ ku juëcë yic ë thok (CALD) aa yee biäk thiekic de kuɛn ë kɔc Australia ku ŋïnydɛn. Anɔŋ kä cït thööŋë yic de 8 mïlïöön ke kɔc Australia dhiëth kek aɣeer, ku kä cït thuɔk kaa 300 eeke jaam Australia yic ëbɛ̈n.[[1]](#footnote-1)

Kë 30% de kɔc Australia aa yee röt ŋic këke jɛ̈l cök CALD, 10% abɛc de amëluuï alɔŋde National Disability Insurance Scheme (NDIS) (Ajuɛɛr ë Baai ë Gël de Riäi) ee ŋic/tïŋ këke ye CALD. Tënë kɔc jɛ̈l cök CALD, anɔŋ anuɛɛn ku käŋë gël loithook alɔŋde piööc në biäkde, yök ku luɔɔi de NDIS.

Kubïï käŋ ee yök cɔ̈k piny, National Disability Insurance Agency (NDIA) ee rot ŋuɔm kubë luuï në Ajuɛɛr/Aguiɛɛr ë Ciɛŋ ku Juëcë yic ë Thok 2024 - 2028 yam looi (Ajuɛɛr Loi) ku Ajɛɛrë ke Loi.

Në luɔi de Ajuɛɛr Loi, kë NDIA ayee wïc kubë:

* yök tënë ku luɔi juakic alɔŋde NDIS tënë wuöt ke CALD
* ajuɛɛrë lon de NDIS juakic në amëluuï ke CALD
* ŋiɛ̈ɛ̈c cɔ̈k pinykenë NDIS, anɔŋ kuɛrkɛn ë luɔi, dhɔ̈l e käŋ luï ku kɔc luï, tënë amëluuï ke CALD ku wuöt.

Yen Ajuɛɛr Loi kënë acïï looi në kuerë lon-rɔm. Lon-rɔm ee yic naŋ mɛ̈në cin kenë kɔc cë riäi jɛ̈l cök CALD (anɔŋ yïk amëluuï ke CALD), aniɛ̈nkɛn ku dumuuk, manädhäm ke peak bodies, akutnhïïm muk nyin ë kɔc cë riäi ku kɔc ë luɔi/këdɛ̈ gam në kuatë kana de lon Ajuɛɛr Loi.

National Ethnic Disability Alliance (NEDA), ee Akutnhom ë Baai de Kɔc cë Riäi ee gɛm në wëët luï ë mɛn në biäkde tith ke kɔc cë riäi jɛ̈l cök CALD. NDIA acë Akutnhom de Wëët Tɔ̈u Bic (EAG) kubë piŋ, piöc ku kony bë käŋ ee yök tiaam apiɛth tënë wuöt ke CALD. AG ee luuï kenë ku tiit nyin ë kɔc cë riäi tënɔŋ wuöt ke CALD.

Yen Ajuɛɛr Loi aye wïc kubë käŋ ë gël cïke ŋïc/tïŋ looi në dhöl de ajuɛrë lon-rɔm. Kekë käŋë gël kakä anɔŋiic:

* Ajuɛɛr ke NDIS, kuɛrke luɔi ku juɛ̈r gɛmë luɔi aa cie mat në wuöt ke CALD iic.
* Kɔc ke NDIS luï ku kɔc mɛ̈t kenë keek aa cie kä wïc cieŋ ë deetic ku të cït të yen luuï thïn kenë wwuöt ke CALD.
* Jɛmjɛɛm ke NDIS aa cie keek ë yök ku aacie juëc ë yic nyuɔɔth në cieŋ ku thokic.
* Anɔŋ tää dakic de piathë cieŋ ku loilooi piɛɛth ke kuɔɔny ë riäi.
* Anɔŋ maluma/thön dakic wɛ̈n ë ŋiɛ̈ɛ̈c dɔm apiɛth ku kä wïc amëluuï ke CALD.[[2]](#footnote-2)

Akutnhom de bääny në Tɔŋic, Lɛ̈ɛ̈t, tïŋë-wei ku yaaŋ de kɔc cë Riäi (Akutnhom de Bääny) ee ë käŋ ë gël käkä ŋic. Acïï Akutnhom de Bääny yök lɔn ee NDIS kë 'dït arët tënë kɔc [jɛ̈l cök CALD] kubïkï yök'.[[3]](#footnote-3)

Yen Akutnhom de Bääny acë yök ëyɛ lɔn ee kɔc cë riäi jɛ̈l cök CALD naŋ tiäm/latueŋ kor/dakic në dööt de kuɛr/dhɔ̈l ë yök tënë NDIS, aa lëu bïke yɔŋ arët ku nɔŋkï kä wïc cieŋ ku thok wɛ̈n ciee ajuɛɛr ë dac/coolë döt. Kekë anuɛɛn käkä aake cïke piŋ në jɛmjɛɛmiic kenë amëluuï ke NDIS dhamɛn ë beerë ciɛɛthë yic NDIS 2023.[[4]](#footnote-4)

Kä wïc keek në tiäm ku loilooi në Ajuɛɛr Loi yic aa cïke loi kubïï ë käŋ ë gël käkä cɔ̈k-piny/looi. Ajuɛɛrë kë Loi acïï looi ëyɛ kubï ŋic Ajuɛɛr Loi alëu bï looi ku them latueŋde. Yen Ajuɛɛr Loi ku Ajuɛɛrë kë Loi aa bïke looi atök/ëtök kubïï käŋ ee yök juak nyïïn tënë kɔc cë riäi jɛ̈l cök CALD.

Yen Ajuɛɛr Loi ku Ajuɛɛrë kë Loi aa mat kenë kä cïke yök ku kä cïke lueel bïke looi në Ciɛɛthë yic ë NDIS ku Akutnhom de Bääny.

Ajuɛɛr Loi ku jɔl Ajuɛɛrë kë Loi aaye luuï alɔŋ wlon de yïŋ mɛtë-thïn ku bëërë NDIS de cieŋ në kuɛr ke loilooi ke Ajuɛɛr ë Riäi de Australia 2021 - 2031.[[5]](#footnote-5)

## Dööm de lon-rɔm

NDIA acë rot ŋuɔm kubë rot muök në kuɛr amana ee yök kubë käŋ ee yök cïke cök/juakiic gam tënë kɔc cë riäi. Yennë ŋomë rot kënë ayee nyuɔɔth ŋiɛ̈ɛ̈c cë rot nyuɔɔth de amëluuï ku anïn ee tɔ̈u në lon ë löŋ ë juɛ̈r de NDIS ic ku luuï.

Në lon-rɔm de NDIA ic ee ajuɛɛrë mɛ̈në cin. Ee yic naŋ kɔc cë riäi, anïnkɛn, dumuukkɛn ku ke baŋë mäktäp luï atök kubïk konykony ku loilooi ke riäi juiir. Määth rilic arët tënë NEDA ku EAG aake thiekiic tënë lon-rɔm de Ajuɛɛr Loi. Kek akutnhïïm käkä aacë nyuuth ku ŋïc gam dhamɛn ë lon de Ajuɛɛr Loi.

### 2.1 Mɛ̈ny/mɛ̈c Ajuɛɛr

NEDA acë luuï atök kenë NDIA kubïkï Ajuɛɛr Loi looi. Keek aacë wëët ku dhuŋë gam alɔŋë dhöm ku ŋic lɔn bïï ŋiɛ̈ɛ̈c cï nyuɔɔth ku kä yee CALD aaye kuatë kana de lɔtueŋ/luɔi Ajuɛɛr Loi ëbɛ̈n lɛ̈k.

NDIA acë EAG looi kubë lon-rɔm de Ajuɛɛr Loi tïŋ/caath. Kɔc thïn aake jɛ̈l Australia yic ëbɛ̈n. Keek aacë nyin amëluuï ke CALD mukic, akutnhom kɔc ce riäi, akutnhom ë CALD ku kɔc kɔ̈k nɔŋ ŋiɛ̈ɛ̈c në biäkde anuɛɛn wɛ̈n ë wuöt ke CALD jöör/maam.

EAG enë yee mäkthuul tënë:

* ŋïny ben e ŋic lɔn ë yee kuɛr ku dhömdhöm ë luɔi ë lon-rɔm aake yee yök agorë abër mackɔ̈u kuötic de wuöt ke CALD lëu bïkë luuï
* gɛm ben nyuuth ku kuɔɔny gam në ajuɛɛr de loilooi de mukë röt luɔi yic
* rëk en NDIS rek kenë wuöt ku kɔc
* kony de Ajuɛɛr Loi ku Ajuɛɛrë kë Loi akär.

Warɛŋ ë Akutnhïïm cïke gät piny wɛ̈n ë kɔc thïn ke EAG atɔ̈ në [Käŋë A cï nuɛɛt.](#_6._Appendix_A)

NDIA acë akutnhom alɔŋthïn luï looi. Kɔcken thïn anɔŋiic yïk kɔc luï në NDIA yic. Kë yee lon de akutnhom alɔŋthïn ee kubë wëët de këdɛ̈ŋ aa gam. Yen akutnhom kënë abë kuɔɔny gam ëyɛ kenë luuï de loilooi ke ajuɛɛr Loi.

### 2.2 ajuɛɛr ë lon-rɔm

Ajuɛɛr Loi ee rɔm në luɔɔi kënë kɔc cë riäi jɛ̈l cök CALD, manädhäm ke peak bodies, akutnhïïm muk nyin ë kɔc cë riäi, kɔc muk nyin baŋ mäktäp, akutnhïïm ë jam në biäk de kɔc kɔ̈k, kɔc ë luɔi gam ku kɔc kë NDIS luï. Ajuɛɛrë lon-rɔm abuɔth/abiɔth Kuɔɔny ë Mukë röt Luɔi yic de NDIA.[[6]](#footnote-6)

Ajuɛɛr ë lon-rɔm akuɔny biäk/bɛ̈k kaa 3 cök.

1. **Baŋë ŋïc/yök** anɔŋic dɛ̈të yic de anuɛɛn wɛ̈n ee amëluuï ke CALD maam.
2. **Baŋë luɔi** anɔŋic luɔi de juɛ̈rë thöl anuɛɛn kenë amëluuï ku kɔc luï ke CALD.
3. **Baŋë Gɛm Bic ku Athëm** anɔŋic gɛm bic Ajuɛɛr Loi ku juɛɛrë kë Loi ë CALD, ku jɔl yaa tïïtë nyin ku athëëm de käŋ ee yök në run kɔ̈k kä yiic kaa 4.

#### Baŋë ŋïc

Baŋë Ŋïc ee jök/göl në Biɛlthi yic 2021. Kë ye wɛ̈t de baŋë Ŋïc/yök ee kubïï anuɛɛn ee kɔc cë riäi jɛ̈l cök CALD yök deetic të yök kek ku loikï NDIS. Workshops (Wäkcɔp) kaa rou, akutnhïïm kaa 6 piööcë kek ku jɛmjɛɛm kaa 12 ee ŋɛk jam kenë ŋɛk aake cïke looi kenë kɔc cë jɛ̈l cök CALD, anïnkɛn, dumuukkɛn ku EAG.

Anuɛɛn cïke yaa coolë pïŋ jam abora/muɔŋ ic kenë amëluuï ke CALD aake cïke kuööt nhïm këke yee ɣän cïke tääu tueŋ. NDIA ku NEDA aacë luuï këke thiökiic atök kubïk loi bïkï ŋic loilooi Ajuɛɛr Loi ku Ajuɛɛrë kë Loi aa loi ë ɣän cïke tääu tueŋ käkä.

NEDA ku EAG aacë mat alɔŋde ɣän cïke tääu tueŋ ku kä tiam keek. Keek aaye ë käkä rɔm kenë EAG në kuɛr ke mɛ̈tmɛ̈t ku jɛmjɛɛm kɔ̈k wääc iic në ajök ë 2022 yic. Kekë ɣän cïke tääu tueŋ käkä aake gɛ̈të kek bic në guɛl ë ŋïc yic në 2022 ic ku aatɔ̈ në Biäk ë 3 de athör Ajuɛɛr Loi kënë.[[7]](#footnote-7)

#### Kamë luɔi

Kamë luɔi ee loi rot mɛ̈në biɛlthi 2022 lɔ në Biɛlthi 2023 yic. Yen anɔŋic ŋïny de loilooi ku juɛ̈rë thöl këdɛ̈ kubïnë kä tim keek looi/jäämiic. Në yee bak kënë yic kɔc aake cïke thiëëc kubïk ke nhïïm tääu në kɛ̈ɛ̈rë lon de juɛ̈rë thöl këdɛ̈ yic ka käŋ ee yök piɛth tënë anuɛɛn cï ŋic në Baŋë ŋic yic.

NDIA acë luuï kenë kɔc kaa 800 latueŋ kenë kɔc cë riäï jɛ̈l cök CALD, agut cë yïk anïnkɛn, dumuukkɛn, ku baŋë mäktäp. Gɛm de loilooi ku kä bë röt looi ke gɛmë rot në luɔi yic ee thiekic tënë NDIA. Ayee looi bë ŋic bë kɔc cë riäï jɛ̈l cök CALD röt aa yök këke cïke kony kubïk ŋiɛ̈ɛ̈cdɛn ku atɛ̈ɛ̈kkɛn yaa rɔm kubïk NDIS cɔ̈k piny.

Kuɛr ke mukë rot në këdɛ̈ yic aa nɔŋiic:

* akutnhïïm pööcë
* aboraa ke wuöt
* amɛ̈tmɛɛt baai ke mɛtë thïn ë raan luï thïn
* anyuuc ke maluma de juɔ̈ɔ̈r.

Kɔc töök ku akutnhïïm cë mat dhamɛn Kamë luɔi acë abëër kuötiic ë kuatë riäi tiɛɛtic, tën ë jɛ̈l CALD cök thïn, tën cieŋ ku run. Në akutnhïïm ke cieŋ ku thok ic cïke tiɛ̈t nyin aake yee:

* akutnhïïm ke cieŋcieeŋ ku thok yam bɔ̈ nhial (akutnïïm wɛ̈n piɔc bɛ̈n k piɔckï nyuc Australia)
* abaköök ku kɔc cïï riääk cop cïke kony
* kɔc ee ŋic këke ye Miŋ, cöörmïŋ ku wuöt ke riɛl de pïŋic
* wunë cabaap ë cieŋ kuötic.

Yïn dhuökë rot në [Käŋë B cï nuɛɛt](#_7._Appendix_B) në biäkde warɛŋ de akutnhïïm cïke mat-thïn ke cieŋ ku thok cï gɔ̈t kaamil.

#### Akutnhïïm Pööcë

Akutnhïïm piööcë ee göl akär ë 2022 yic. Aa yee kä jɛ̈ɛ̈më ke yiic kaa 6 thiökiic kenë ɣän cïke tääu tueŋ cïï mat tëëkiic në Baŋë ŋïc yic.

Kuat Akutnhïïm piööcë ee ŋɔ̈ɔ̈r EAG ku lɔ amëluuï ke CALD, anïnkɛn, dumuukkɛn, kɔc tiit nyin ë mäktäp ku kɔc ŋic këdɛ̈ alɔŋde NDIA.

Në keek kedhiɛ, kɔc kaa 38 aacë lɔ në akutnhïïm piööcë kaa 6 wääc iic. Kuat akutnhom ee cë mɛt yicë 3 ëbɛ̈n.

Kë wïc akutnhïïm piööcë ee ye kubë loilloi ke wäkcɔp looi ku juɛ̈rë thöl ë këdɛ̈ ago kä tiam keek yök tënɔŋ Baŋë ŋïc.

#### Aboraa ke Wuöt

Aboraa ke Kuöt aa cë röt dac looi në 2023 yic. Käkä aake yee luɔ̈i määth, aake ye yaa kutë nhom ee kɔc röt tïŋ kenë kɔc cë riäi ke wuöt ke CALD.

Aboraa aake cïke juiir në raan cï gam në wunden wɛ̈n ë nɔŋ määth/ruän tɔ̈u kenë akutnhom. Wɛ̈t de yic kek aboraa käkä ee yee kubë kɔc piŋ tënë kɔc këc NDIS kaŋ tɔ̈u atök kenë keek apiɛth thɛɛr, ku kɔc cë lëu bïkë mɛt kenë keek ɣɔnlany.

Kɔc kaa 150 thööŋë kɔ̈u në adɛtic aacë luuï në aboraa kaa 15 cïke looi baai ic ëbɛ̈n yic. Lon de NDIA në aboraa kä yiic ee ye kubë piŋ.

Aboraa juëc aake jɛ̈ɛ̈më ke yiic në thoŋ baai. Në yee käkä yiic, agɔ̈ɔ̈t ke nyoothë wël/maluma aake cïke waariic në thoŋ Dïŋgïlïth ic. Aboraa aa nɔŋiic jamdɛ̈t alɔŋde piööc ku loilooi cïke jäämiic në akutnhïïm piööcë yic. Kënë acë looi bë ŋic loilooi aacë kä wïc adɛn dït de kɔc cë riäi jɛ̈l cök CALD nyuɔɔth, anïnkɛn ku dumuukkɛn.

#### Anyuuc ke Maluma

Anyuuc ke maluma de ɣɔnlany tënë juɔ̈ɔ̈r ee loi rot në Nyith 2023 yic. Dhamɛn anyuuc käkä yiic, NDIA acë kä cïke yök tënë akutnhïïm piööcë ku aboraa ke wuöt rɔm. Anyuuc aacë ke nhïïm tääu në të cït të lëu bïnë NDIS cɔ̈k piny thïn tënë kɔc cë riäi jɛ̈l cök CALD.

Kɔc cë bɛ̈n thïn aa nɔŋiic kɔc ke juɔ̈ɔ̈r në Australia yic ëbɛ̈n. Keek aake jɛ̈l cök në cieŋ ku thok wääc iic ku aake nɔŋ ŋiɛ̈ɛ̈c de riäi.

Kɔc cë bɛ̈n thïn aake yeke wɛi/dɛɛt piöth kubïkï abëër ë dhuŋë nhomdɛn rɔm, wël ku ŋiɛ̈ɛ̈c në imelic, dhuŋë nhom de thɛ̈rbey ka kë cï tuɔɔc.

Kɔc kaa 500 thööŋë kɔ̈u aacë lɔ në anyuuc de kaa 3 yiic. Kɔc ë bɛ̈n thïn aacë biɔ̈th kenë tooc awarak cïke gɔ̈t kaa 140 cïke gam në dhuŋë nhom de thɛ̈rbey, imel ku kë cï tuɔɔc.

Anyuc de maluma ee loi ëyɛ tënë kɔc ë käŋ gam. Yennë anyuc kënë ee loi në National Disability Services (NDS). Ee tën ee NDIS luuï thïn tënë amëluuï ke CALD jäämic, këke tɛ̈ɛ̈u ke nhïïm në wël iic ku juɛ̈rë thöl ë këdɛ̈ thiääk thok kenë kɔc ë luɔɔi gam.

#### Amɛ̈tmɛɛt Baai ke Mɛtë thïn ë Raan Luï Thïn

NDIA acë akutnhïïm juëc tuöc ku bïkï abɛ̈ɛ̈rdɛn de dhuŋë nhom rɔm në jɛmjɛɛm bïï kek gɔ̈t ka luöp de ŋɛk e tök në thök de 2022 ic.

Luöp de ŋɛk e tök aake cïke looi kenë akutnhïïm kaa 20 thööŋë kɔ̈u tiit nyin ë wuöt ke CALD Australia yic. Warɛŋ cï gɔ̈t de akutnhïïm wɛ̈n cë luuï në ye luöp käkä yiic aa lëu bïke yök në [Käŋë B cï nuɛɛt](#_7._Appendix_B) yic.

#### 2023 Amat ë CALD bë Rot looi

Kä tiam keek ku loilooi looi keek atök në kuɛr ke loilooi ke mɛt thïn aake cïke them kenë EAG në 2023 Amat ë CALD yic.

Kën ee wɛ̈t de Amat ë CALD ee kubë jam, bë tak në ku dhim kä tiam keek cïke bɛ̈i nhial ku loilooi ku ŋic/tïŋ guötë bäk ka ɣän ke cökë piny.

#### Ajuɛɛr ë kuɔny ë këdɛ̈ cök de EAG

EAG acë Ajuɛɛr Loi ku Ajuɛɛrë kë Loi de gɔ̈t akär kuɔny cök në amat loi ɣɔnlany në Aköldït 2023 yic.

EAG acë:

* kuerë muöök/mɛ̈c tënë Ajuɛɛr Loi kuɔny cök
* ajuɛɛr de tïïtë nyin ku guɛl aɔŋde Ajuɛɛr Loi kuɔny cök
* londɛn latueŋ ëmɛn kuɔny cök.

#### Baŋë Gɛm Bic ku Athëm

Baŋ akär de ajuɛɛrë lon-rɔm ee gɛm/tek bic, luuï/tɛ̈ɛ̈uë këdɛ̈ luɔi ic ku athëm de Ajuɛɛr Loi de CALD yam.

Yen Ajuɛɛrë kë Loi ee yic thiök kenë Ajuɛɛr Loi kënë. Yen abë nɔŋ athëm latueŋ agorë ŋic Ajuɛɛrë kë Loi acïï tääu në luuï yic apiɛth. Yen Ajuɛɛrë kë Loi ee gɛm bic në luɔi athëm tënë ë kënë. NDIA acë rot gam/ŋuɔm tënë lon-rɔm. Yen acë rot ŋuɔm ëyɛ kubë Ajuɛɛr Loi tɛk piny ku them. Në luɔi benë loilooi ke ŋom ë rot käkä, kë NDIS alëu bë deetic apiɛth, bëër ku tek piny tënë wuöt ke CALD.

### 2.3 Mɛ̈c/kuum ku guɛl

Kuba kä tiɛɛm Ajuɛɛr Loi tiaam/yök, kë ajuɛɛr ke amɛ̈c lacar ku dömë mäthuliya de kë loi acïï looi. Käkä aa nɔŋiic lacar ë ciën atek-thokku guɛl latueŋ, tïïtë nyin, ku athëm de loilooi. Kënë abë tɛ̈ɛ̈u në luɔi yic de Ajuɛɛr Loi kuɔny. Yen abë ŋic ëyɛ bë EAG, baŋë mäktäm ë CALD ku wuöt abëër ë dhuŋë nhom lööm.

#### Mɛ̈c/kuum

Kuer yennë guɛl ku tïïtë nyin looi tënë Ajuɛɛr Loi ee Löŋ Athëm de Commonwealth biɔɔth/kuany cök. Yen anɔŋic mɛ̈ɛ̈të yic de maluma/thön ku kuënyë cök de latueŋ.[[8]](#footnote-8)

Kɔc ke EAG wɛ̈n ë ke tɔ̈u këke yee biäk de lon-rɔm ku latueŋ ë luɔi de Ajuɛɛr Loi aabïke mat thïn ëyɛ në të cït të yen Ajuɛɛr Loi tääu në luɔi yic ku them. Keek aaye mäkthuul tënë:

* tiitë nyin de röl/jam ë kɔc ku kä wïc kɔc cë riäi jɛ̈l cök CALD keek
* gɛm de maluma ku wëët kubë tɛ̈ɛ̈uë në luɔɔi ic de Ajuɛɛr Loi kuɔny cök
* ciɛɛth ku gɛm de abëër ë dhuŋë nhom alɔŋde latueŋ ku lëk/cökë piny.

Kekë mäkthuliya käkä ku ŋääth tënë EAG aa tɔ̈u në lööŋ ke dhukë röt në kä thɛɛr cïke cɔ̈k piny yiic. Kënë ee cïï kuɔny cök në EAG.

EAG abë ŋic bë looi bë amëluuï ke CALD, akutnhïïm ke kɔc cë riäi, manädhämaa ke peak bodies ku kɔc nɔŋ ŋiɛ̈ɛ̈c de anuɛɛn ke CALD aayeke tiɛɛt nyïïn në tɛ̈ɛ̈uë luɔi de Ajuɛɛr Loi yic.

Akutnhom de NDIA luï alɔŋthïn abë tɛ̈ɛ̈uë luɔi de Ajuɛɛr Loi kuɔny cök. Yennë akutnhom kënë ee mäkthuul në luɔi atɛ̈ɛ̈k, juɛ̈r ler luɔi tueŋ apiɛth, thëm ku guɛl alɔŋde latueŋ de loilooi ke Ajuɛɛr Loi.

#### Guɛl ku tïïtë nyin

NDIA abë yaa gɛm në lëk thä thok ëbɛ̈n tënë EAG, biäk de CALD ku wuöt ago latueŋ nyuɔɔth. Käkä aa nɔŋiic:

* **Cɔɔl/guɛl e latueŋ ruöön thok ëbɛ̈n**wɛ̈n ë latueŋ kuɛ̈ny bic në latueŋ ë loilooi ku käŋ ee yök ke Ajuɛɛr Loi. Kekë guɛl käkä aabë yiic naŋ lëk alɔŋde athëëm ke latueŋ. Keek aabïke gät bic në wɛ̈pthait de NDIS ic.
* **Lëk ë latueŋ de ruöön ic ciɛɛlic** wɛ̈n ë gɛm ë ciɛɛthë yic tɔ̈u nhom tueŋ de latueŋ tënë kuatë luɔɔi. Kekë lëk käkä aabii gam tënë EAG.

Kɔc cë riäi jɛ̈l cök CALD, EAG ku baŋë mäktäp aabë latueŋ bë abëërë dhuŋë nhom ago ŋic Ajuɛɛr Loi ku Ajuɛɛrë kë Loi yaa rëër kë tɔ̈ në nyindhiɛ ku yee latueŋ bë kä wïc wuöt ke CALD yaa dööt. Kë yee yennë tëben bɛ̈n thïn, käŋ ee yök ku käŋë käŋ nyuɔɔth aalëu bïkï abëërë dhuŋë nhom kënë yaa nyuɔɔth. Cɔɔl de ruön thok ëbɛ̈n ku lëk de latueŋ abë guötë gɛɛraa cïtë käkä laathiic.

[Ajuɛɛrë kë Loi](https://www.ndis.gov.au/about-us/strategies/cultural-and-linguistic-diversity-strategy), ee käŋ ee yök kuɛ̈ny/gam bic ku athëëm ke latueŋ tënë kuatë luɔɔi, në kaam cekic, kaam ciɛɛlic ku kaam bäric.

## Wɛ̈tde (thabap) gɛɛra yic

Në göl ajuɛɛr de lon-rɔm, abëër mac kɔ̈ɔ̈th ke akutnhïïm piööcë, jɛmjɛɛm ke akutnhom ku jɛmjɛɛm ke ŋɛk-ke-ŋɛk aake cïke looi kënë amëluuï ke CALD, anïnkɛn ku dumuukkɛn. Kɔc wɛ̈n cë luuï thïn aabë ŋiɛ̈ɛ̈cdɛn ku anuɛɛnkɛn cïkï keek aa yök dhamɛn yök kë ku loikï NDIS yaa rɔm.

Anuɛɛn ëke cïke dac yaa piŋ aa lëu bïke yök në Guɛl ë Baŋë Ŋïc yic.[[9]](#footnote-9) Yennë guɛl kënë ee kony cök ku gam në EAG.

Anuɛɛn aayeke kuööt nhïïm në ɣän cïke tääu tueŋ yiic:

### Tën cï tääu tueŋ 1: Yïk

Lööŋ ke NDIS, kuɛr kë luɔië këdɛ̈ ku ajuɛɛr aacie kä wïc cieŋ ku thok de amëluuï ë nyuɔɔth.

Anuɛɛn aa yee:

* Ajuɛɛr ku NDIS ë riäi de Australia aa yiic riɛl kubïke deetiic ku loike.
* Ajuɛɛr ë NDIS ku kuɛr ee këdɛ̈ luuï aacie cieŋcieeŋ, cieŋ-thɛɛr, dɛ̈të yic de riäi ku loilooi anïn wɛ̈n tɔ̈u në wuöt ke CALD iic ë ŋic/deet.

### Tën cï tääu tueŋ 2: Riɛl de kɔc luï

Kɔc ke NDIS luï ku kɔc mɛ̈t kenë keek aaciee gäk/cool këke gɛm bic në käŋ/loilooi wɛ̈n piɛth ku yekï matkï nhïïm tënë wuöt kedhiɛ.

Anuɛɛn aa yee:

* Amëluuï ke CALD ku käkɛn cïke kuany, anïn ku dumuuk aa ciën yök ke NDIS ku amëluuï mɛ̈t kenë keek wɛ̈n ë kä wïc cieŋdɛn gɛmkï loilooi bic në dhöl luï ku piɛth ku nɔŋ amana.

### Tën cï tääu tueŋ 3: Wuöt yeke Yök

Maluma ee NDIA rɔm acïï piɔlic kubï deetic në cieŋcieeŋ ku thuɔk/thook kedhiɛ.

Anuɛɛn aa yee:

* Jɛmjɛɛm ee kek rɔm në biäkde NDIS aa riliic. Ëcɔk aa lɔnë geerë ye yic në thoŋ baai, kë keek aacie tuööm kenë kä wïc wuöt ke CALD keek.
* Kuɛr dakiic ee kɔc ke NDIS luï ku kɔc mɛ̈t kenë keek jam kenë kɔc cë gɛ̈t ɣöt ku amëluuï aacie cool nyooth në kuɛr cït kë wïc wuöt ke CALD bïnë kek mat thïn, ka kuɛr wïckï bïk nhiar bïnëke mat thïn.

### Tën cï tääu tueŋ 4: Thuk/ɣän ke ɣɔɔc

Aciën konykony ku käŋ/loilooi rɔŋ/larok wɛ̈n ee tuööm kenë käŋ wïc/kɔɔr amëluuï ke CALD keek.

Anuɛɛn aa yee:

* Amëluuï ke CALD aacie keek ë kuɔny kubïk ŋic/tïŋ ku kuɛnykï loilooi.
* Kɔc ë luɔɔi gam aacie keek ë kuɔny kubïk cieŋ cï rok, dac bëër ku konykony ku loilooi.

### Tën cï tääu tueŋ 5: Maluma/wɛ̈t

Maluma loi në NDIA awïc kubë cɔ̈k piny agorë dɛ̈të yic piɛɛth de amëluuï ke CALD konykony wïckï keek.

Anuɛɛn aa yee:

* Ciɛ̈ɛ̈t de 'CALD' cïï NDIS looi acë dïtic/lääuic apiɛth kubë kɔc jɛ̈l cök CALD ŋic/tïŋ. Yen aciee të tɔ̈u cieŋ ku thok thïn ë dɔm ëbɛ̈n.
* Kɔc luï në këdɛ̈ŋ ic aaciee maluma de NDIS tɔ̈u alɔŋde juɔ̈ɔ̈r ë ŋic biäkde amëluuï ke CALD, ku të cït të yennë maluma kënë luɔi thïn.

Ɣän cïke tääu tueŋ kaa 5 tueŋ aacë kony në nyuuth ë jɛmjɛɛm ku mɛ̈t kenë wuöt ke CALD dhamɛn de Kamë luɔi.

Ɣän tueeŋ kaa dhetem, 'Cuïr ee dööt', ee cïï mat thïn dhamɛn mɛ̈t në Kamë luɔi yic.

Tën cï tääu tueŋ ee mɛtë thïn në wɛ̈t abëërë dhuŋë nhom wɛ̈n wïc NDIS kubë kɔc ke CALD wɛ̈n ŋoot këke piɔ̈c në biäkde NDIS kuɔny apiɛth, ka ŋoot kë ciën kë ŋickï biäkde NDIS.

### Tën cï tääu tueŋ 6: Luɔɔi enë nem

Anɔŋ konykony ku loilooi dakiic tɔ̈u enë kɔc cuööp ku rek kɔc tënë cieŋcieeŋ kedhiɛ, thuɔk ku wuöt ke NDIS.

Anuɛɛn aa yee:

* Kɔc juëc cë riäi jɛ̈l cök CALD aacie keek ë gam kenë maluma wɛ̈në keek kuɔny kubïk gäm de NDIS deetic ku kuɛr ke gɔ̈t ɣöt. Keek aa yee yök kenë kä gë keek të wïc kek maluma.
* Kɔc juëc cë riäi jɛ̈l cök CALD aa nɔŋ dɛ̈të yic de riäi wääc ic ku të lëu bïï yen aa kaam piɛth kuba kuɔny yök.
* Anɔŋ yök aduɔt dakic (anɔŋ yïk kä tɔ̈u thoŋ baai) kubë kony në kɔc cë riäi jɛ̈l cök CALD kubë NDIS deetiic.

#### Anuɛɛn akeu

Yen anuɛɛn cïke gät piny në kuatë ɣän cï tääu tueŋ aacë lon-rɔm de loilooi ku kä tiam keek ŋɔ̈ɔ̈r në Ajuɛɛr Loi yic (Cï laathic në Biäk 4 yic).

Në latueŋ de luɔi de Ajuɛɛr Loi ku Ajuɛɛrë kë Loi, amëluuï ke CALD, anïnkɛn ku dumuukkɛn aaye anuɛɛn juëëc lääuiic jäämic wɛ̈n yekï yök kenë NDIS.

Kek anuɛɛn käkä aaye mɛt në anuɛɛn ke wuötë CALD cïke yök wɛ̈n thɛɛr. Wël në baŋ ee käkä aa lëu bïke yök në [Käŋë C cï nuɛɛt](#_8._Appendix_C) yic.

## Ajuɛɛr/Aguiɛɛr Loi

Ajuɛɛr Loi ee wïc kubë käŋ ee yök tënë amëluuï ke CALD cɔ̈k piny në luɔi bɛn ɣän cïke tääu tueŋ käkä kaa 6 looi:

1. Yïk
2. Riɛl/lëu de kɔc luï
3. Yök de jɛmjɛɛm
4. Thuk
5. Wël/wɛ̈t
6. Luɔɔi enë nem.

Kuat de ɣän kaa 6 aanɔŋ ka tiam keek ku loilooi.

* **Kä Tiam:** aaye käŋ ee yök bäriic wïc bïï NDIA yök/tiaam.
* **Loilööi:** aaye käŋ bïï NDIA looi kubë kä tiam keek yök.

Loilooi kaa 28 aa cïke looi ku aa bïke tääu në luɔi yic atök kenë kɔc cë riäi jɛ̈l cök CALD, anïnkɛn ku dumuukkɛn, NEDA EAG ku baŋë mäktääp kɔ̈k tiit nyïïn iic.

Yen Ajuɛɛr Loi kënë ayee kuɔɔny në [Ajuɛɛrë kë Loi](https://www.ndis.gov.au/about-us/strategies/cultural-and-linguistic-diversity-strategy) wɛɛk thok kubë tɛ̈ɛ̈uë këdɛ̈ në luuï yic nyuɔ̈ɔ̈th/ŋɔ̈ɔ̈r, tïïtë nyin guɛl de loilooi.

### 4.1 Yïk

Yïk ee biäkde kä wïc cieŋ ku thok ee kek yïk/looi këke yee ajuɛɛr ke ye NDIS ku kɔc luï kenë keek, lööŋ ku kuɛɛr/dhɔ̈l.

### Kën tiam 1

NDIA ee luuï në lon-rɔm ku gɛm ciɛ̈ɛ̈t de 'piathë cieŋ' ku 'lonë bëër piɛɛth lacök ë cieŋ'.

#### Loilooi

1. Luɔ̈ɔ̈ië kenë wuöt ke CALD cë riäi, kɔc mɛ̈t kenë keek, kɔc ë käŋ gam ku Akutnhom ë NDIS kuba 'piath ë cieŋ' ku 'lonë bëër piɛɛth lacök ë cieŋ' ciäät.

### Kën tiam 2

Lööŋ ke NDIS, kuɛr ku ajuɛɛr (dhöl e këdɛ̈ luuï thïn) ee yök de NDIS lajik cɔla lëu rot ku luɔɔi ajuɛɛr tënë kɔc cë riäi jɛ̈l cök CALD.

#### Loilooi

1. Ciɛɛthë yic ku lëk Anyuuth ë Lon de NDIS ago looi bë ŋic lɔn ennëke mat-thïn, aayee piath në cieŋic ku kä wïc thuɔk keek ke amëluuï (në tën cït tën ë käŋ ee yök ke Luɔɔi 1).
2. Loi ku gamë anyuth tënë kɔc ajuɛɛr looi agokï dɛ̈të yic dɛn de kuɔɔny wïc amëluuï ke CALD cɔ̈k piny. Kënë alëu bë yic naŋ:
3. kuɔɔny tënë amëluuï ke CALD kenë ajuɛɛr ë cökë piny naa ye thok ka cieŋ ee këdɛ̈ gël
4. tɔ̈u de käŋë thoŋë-moor tënë amëluuï ke CALD
5. miɔɔc de wëu tënë cieŋ dït ku luɔɔi de wut tënë amëluuï ke CALD
6. juëkë yic de kɛr ke jam wɛ̈n ee yök në cieŋic ku thok ic.
7. Loi ku gätë anyuth wɛ̈n ë kɔc ë NDIS luï ku kɔc mɛ̈t kenë keek kuɔny kubïk kɔc cïï riääk cop kuɔny apiɛth ku abaköök yam piɔc bɛ̈n alɔŋde ajuɛɛrë/aguiɛr gɛ̈t ɣöt alɔŋde NDIS në kuer ë cieŋ ku kaam piɛth.
8. Luɔɔi kenë akutnhïïm akuma agorë kuɔɔny a kɔc cïï riääk cop ku abaköök yam piɔc bɛ̈n cɔlë piɛth kubïkï NDIS yaa yök. Kënë alëu bë yic naŋ luɔide maluma/thön tënɔŋ ciɛɛth de pial ku thɛ̈ɛ̈p athör kony kek këke këc guɔ ɣëët kubïkï kony në ŋïny/dɛ̈të kɔc cë riäi apiɛth.

### Kën tiam 3

Ajuɛɛr/Aguiɛr ke jam NDIS kenë wuöt ke CALD ku amëluuï aa yee piath kenë cieŋ, aa yee luuï ku lekï car, ku aa yee gɛ̈m/nhiëër cuɔt tueŋ.

#### Loilooi

1. Luɔi kenë Akutnhom/Akuut NDIS kubïï ajuɛɛr ku anyuuth looi ku cökë kek piny. Kënë abë kɔc cë riäi jɛ̈l cök CALD kuɔny bïkï dhuŋë nhom gam ku liepkï abalak në baŋ atɛ̈ɛ̈k cïï NDIS looi në piathë cieŋ ku kuɛrke yök.

### 4.2 Riɛl de kɔc luï

Riɛl de kɔc luï ee yaa biäkde kɔc ke NDIS luï ku kɔc luï kenë keek nɔŋ kek dɛ̈të yic ku riɛl bï kek piathë cieŋ ku lonë dac bëër tënë amëluuï ku anïnkɛn.

### Kën tiam 4

Kɔc ke NDIS luï ku kɔc mɛ̈t kenë keek ayekï deet ku bëërkï käŋë cieŋ ku thok wïc amëluuï kek ku të cït të lëu bïï kä wïc keek käkä kuɔɔnydɛn ë riäi maam/jöör.

#### Loilooi

1. Luɔi kenë wuöt ke CALD, akutnhïïm akuma (anɔŋ yïk amatnhom de NDIS) ku akutnhïïm manädhämaa cie käŋ akuma ago ajuɛɛr ë gɔ̈t latueŋ gam tënë kɔc ke NDIS luï ku kɔc mɛ̈t kenë keek. Ajuɛɛr abë luï kubë tïïtë piöu ë ŋiɛ̈ɛ̈c de cieŋ ku thok cɔ̈k piny (anɔŋ yïk kɔc ee ŋic këke ye Miŋ, cöörmïŋ, ku riɛl de pïŋic), ku riɛl gɛm en pial, luɔi ë jik ku liääp lacök kenë kɔc jɛ̈l cök CALD.
2. Kuɔnyë purthaa ke luɔɔi tënë kɔc jɛ̈l cök CALD (agut cë kɔc cë riäi) alɔŋde NDIA kubïï kana de nyïïn eke tiɛɛtiic kedhiɛ cɔ̈k piny.

### Kën tiam 5

Kɔc ke NDIS luï ku kɔc mɛ̈t kenë keek aa yee luuï piathë cieŋ ku lonë kɛ̈ɛ̈rë dɛ̈të yic de riääk/tëtök në mukë rot në luɔi ëbɛ̈n.

#### Loilooi

1. Luɔi kenë wuöt ke CALD, akutnhïïm akuma (anɔŋ yïk amatnhom de NDIS) ku akutnhïïm manädhämaa cie käŋ akuma agogɔ̈t ku piööc looi alɔŋde piathë cieŋ, löŋ thär kenë atek-thok ku lonë kɛ̈ɛ̈rë dɛ̈të yic de riääk/tëtök në käŋ ë piööc ke NAADIA yic.
2. Loi ku gamë piööc ku aduɔt/käŋ bic tënë kɔc ke NDIS luï ku kɔc mɛ̈t kenë keek alɔŋde luɔi agamlööŋ ku kuɔny ë thuɔk/thook kɔ̈k kubë ŋiɛ̈ɛ̈c de kɔc cë riäi jɛ̈l cök CALD cɔ̈k piny të liɛ̈ɛ̈p keek kenë NDIS.
3. Loi ajuɛɛrë mɛt në CALD ic ku ajuɛɛr wɛ̈n latueŋ kubë cieŋ piɛɛth latueŋ ku tënë luɔi ë kɔcc määt nhïïm looi tënë kɔc ke NDIS luï.
4. Luɔi ë wut de kɛ̈ɛ̈rë luɔɔi wɛ̈n piööc rɔm kubë kɔc luï kuɔny bïkï tëtëëtdɛn/ŋiɛ̈ɛ̈cdɛn cɔ̈k piny agokï kɔc ee ŋic këke ye Miŋ, cöörmïŋ, ku wuöt ke riɛl de pïŋic kuɔny apiɛth. Akut kënë abëyc naŋ kɔc ke NDIS luï ku kɔc mɛ̈t kenë keek wɛ̈n ŋic luɔi de Auslan. Yen abë yök enë ye yök cuɔt tueŋ alɔŋ anyuuth, ajuɛɛr/aguiɛr ku kuɔɔny tënë purthaa ke mukë rot thïn.

### 4.3 Yök de jɛmjɛɛm

Yök de jɛmjɛɛm ee yaa baŋde NDIS en rɔm ë maluma në kuɛr wɛ̈në tuööm kenë kä wïc cieŋ ku jam de amëluuï keek, anïnkɛn ku dumuukkɛn.

### Kën tiam 6

Kuɛr ke jam lajik tënë wuöt ke CALD ku amëluuï aayek ŋic/tïŋ ku loi keek në NDIS.

#### Loilooi

1. Luɔi kenë wuöt ke CALD, Akutnhom ë NDIS ku mäktäm kubï anyuuth looi në të cït të enë jam thïn apiɛth ku mɛ̈t/liääp kɔc kenë kɔc cë riäi jɛ̈l cök CALD. Kënë anɔŋic thön/maluma në thok ic, ku në lɔŋde kuɛr wääc iic, cïtmanë bïdïyo, dit ku kä cï gät bic.
2. Ciaathë ku cɔ̈kë wɛ̈pthait de NDIS piny, myplace portal, My NDIS application, Provider finder tool, myplace provider portal ku Tëde Baai de Yup/Cɔ̈t kubïkï yök ku ciɛɛth cɔ̈k piny tënë wuöt ke CALD ku amëluuï. Kënë anɔŋ luɔi de thoŋë-moor ku yök de kuɔny të ciën en maluma ë thoŋë-moor ë tɔ̈u.
3. Luɔi kenë wuöt ke CALD, Akutnhom ë NDIS ku mäktäm kubï anyuuth looi, gät bic ku luïkï/cökkï thok piny. Anyuuth aa lëu bïkï nyuɔɔth ee maluma de thuɔk ko/no biäkde NDIS lëu bïke waariic/geeriic, kubïkï tuööm kenë kä wïc wuöt ku amëluuï ke CALD.

### Kën tiam 7

Wuöt ke CALD ku kɔc ë käŋ gam aayek looi bïkï ŋïny de, loilooi ke gɛ̈rë thok, ku aa nɔŋ ŋiɛ̈ɛ̈c cïï juakic arët kenë loilooi käkä.

#### Loilooi

1. Loi ku gätë ciɛ̈ɛ̈t ciëëth lacar ke lööŋ ë NDIS cïke rok në thoŋë-moor bic kubë amëluuï ke CALD, kɔc ë käŋ gam ku Translating ku Interpreting Services (TIS) kuɔny bïkï lööŋ ë NDIS cïke rok në thokic deetic ku jɛɛmkï apiɛth.
2. Loi ku jaamë maluma ë rot yök tënë wuöt ke CALD, amëluuï ke CALD ku kɔc ë käŋ gam në biäkde të cït të yennë TIS yök ku loi ku të yen agamlööŋ kɔ̈k pee yɔ̈k thïn të liu agamlööŋ ke TIS.
3. Ciɛɛth ku cökë piny kuɛr ë luɔi tënëamɛtmɛɛt ke NDIS kenë agamlööŋ (anɔŋ yïk Auslan) kubë kuɛr enë ke jam looi cɔ̈k piny, anɔŋ yïk alööc tënë amɛtmɛɛt, agamlööŋ nhiar keek apiɛth ka agamlööŋ wïc keek ku loilooi ke gɛ̈r ee raan tɔ̈u në guöpde.

### 4.4 Thuk

Thuk ee yaa biäkde cökë piny de tɔ̈ude loilooi ke NDIS ku gɛm bic de cieŋ ku piathë thok. Kënë anɔŋiic gɛm de kuɔny piɛth tënë amëluuï kubï kɔc ë käŋ gam wɛ̈n ë gɛm në cieŋ piɛth ku loilooi lacök yɔ̈ɔ̈p.

### Kën tiam 8

Maluma në biäkde luɔië NDIS ku yök kenë piathe cieŋ ku loilooi piɛɛth lacök ayee jaam apiɛth tënë wuöt ku amëluuï ke CALD.

#### Loilooi

1. Luɔ̈ɔ̈ië kenë akutnhom ë NDIS kuba maluma looi ku rɔm kenë kɔc ë NDIS gam. Thiäkë rot kenë kɔc ë käŋ gam kuba dɛ̈të yicdɛn de wundɛn juakic. Cäätë ŋɔ̈th agokï piathë cieŋ gam bic ku kuɔny piɛɛth lacök ku loilooi tënë wuöt ke CALD.
2. Luɔ̈ɔ̈ië kenë akutnhom ë NDIS kuba thuööt ë cotë tueŋ ku jam lɔtueŋ kubë tïïtë piöu ë ŋiɛ̈ɛ̈c biäkde alɔc ku gël. Kënë anɔŋic të cït të amëluuï ke CALD lëu bïkï kɔc ë käŋ gam kuany thïn, kɔc ë käŋ gam waar/geer, gël looi/yïk ku loikï abalaak.
3. Thiäkë rot kenë akutnhom de NDIS kuba kuɛr ke kɛ̈ɛ̈rë piööc wɛ̈n enë kɔc ë käŋ gam wïc bïkï keek kuany cök looi, cëmanë athëëm piɛɛth lacar wɛ̈n ë nyooth në tën ee loilooi piɛɛth lacök ë cieŋ yiɛ̈n thïn. Kuɛr ke kɛ̈ɛ̈rë piööc ku athëëm piɛɛth lacar aayeke jäl jaamiic apiɛth tënë amëluuï ke CALD ku kɔc ë käŋ gam.

### Kën tiam 9

Anɔŋ kɔc ë käŋ gam ke NDIS ë gɛm në loilooi lajik wɛ̈n ë piath kenë cieŋ, aaye bëër ku piɛthkï.

#### Loilooi

1. Ŋïnyde kä maam/jöör kɔc ku käŋë këdɛ̈ gël ee akutnhïïm ke wunë CALD jöör/maam në gɛm ë konykony ke kɔc cë riäi (anɔŋ yïk juɛ̈rë kuɔɔny ku muöök ciɛ̈ɛ̈th). Luɔ̈ɔ̈ië kenë akutnhïïm akuma ku baŋë mäktäp kubïï ë käŋë këdɛ̈ gël käkä cɔ̈k piny.
2. Luɔ̈ɔ̈ië kenë akutnhïïm akuma ku kɔc kɔ̈k luï thïn në baŋde të cït të yennë adɛn de agamlööŋ cïke gam juakiic në National Accreditation Authority for Translators ku Interpreters (NAATI) wɛ̈n ë NDIS deetic ku yithke riäi.

### 4.5 Maluma/thön

Maluma ee biäk de NDIA mɛ̈ɛ̈t en maluma ku looi kubë amëluuï ke CALD deet apiɛth ku käkɛn wïckï keek, bë loilooi cɔ̈k piny ku deet piath de NDIS.

### Kën tiam 10

NDIA ee luuï në lon-rɔm ku gɛm ciɛ̈ɛ̈t de 'CALD' wɛ̈n ë kony në mɛ̈ɛ̈të yic de maluma lacit ku luuï.

#### Loilooi

1. Luɔi kenë wuöt ke CALD ku akutnhïïm akuma kuba cɛ̈ɛ̈t de CALD juëc wɛ̈n ë rɔ̈m de cieŋ ku thok ŋic looi ku gätë kek bic. Cɔ̈kë kuɛr ke mɛ̈ɛ̈të yic ë NDIA de maluma kubë mat kenë ciɛ̈ɛ̈t kënë.

### Kën tiam 11

Wël ku luɔi atɛ̈k nɔŋ kë nyoothe aayeke looi në NDIA ku kɔc luï thïn agokï loilooi cɔ̈k piny, ŋiɛ̈ɛ̈c ku käŋ ee yök tënë amëluuï ke CALD.

#### Loilooi

1. Yɔ̈ɔ̈p/göör, ŋïc ku gɛ̈të bic de maluma yam alɔŋde amëluuï jɛ̈l cök CALD kubë dɛ̈të yic de luɔi atɛ̈k nɔŋ kë nyoothe në kɔc ke NDIS luï, kɔc mɛ̈t kenë keek ku baŋde mäktäp.

### 4.6 Luɔɔi enë nem

Luɔɔi enë nem ee yaa biäkde yïŋde konykony ku loilooi wïc keek kubïï kɔc piɔ̈ɔ̈c ku rek kɔc kenë kɔc ku wuöt wɛ̈n këc NDIA mɛt kenë thɛɛr apiɛth.

### Kën tiam 12

Anɔŋ tïïtë piöu ë ŋiɛ̈ɛ̈c ku dɛ̈të yic dït arët de NDIS ku riäi në wuöt ke CALD iic. Kënë anɔŋic gäm de NDIS, ajuɛɛrë gɔ̈t ɣöt ku yaaŋ ë rot duɔk looi alɔŋde riäi kë ye kën ë këdɛ̈ gël kubïnë NDIS yök.

#### Loilooi

1. Luɔ̈ɔ̈ië kenë Akutnhom e NDIS ku wunë CALD kuba ajuɛɛr loi looikuba tïïtë piöu ë ŋiɛ̈ɛ̈c jɔt-nyin/jat-nhial në biäkde NDIS ku yithke riäi në wuöt ke CALD wïc keek ku loi riöc/yaaŋ lëu bë tɔ̈u baŋë riäi. Yen alëu bë luuï në kuɛr juëc ke luɔi wääc arët, kë thön/maluma tɔ̈u në thoŋë-moor ic.
2. Tïŋ/ŋic, loi ku kony loilooi tënɔŋ akutnhïïm ke wut wɛ̈n ë tïïtë piöu e ŋiɛ̈ɛ̈c de NDIS cuɔt tueŋ (anɔŋ yïk gɛ̈m) ku dhuk riööc/yaaŋ nyin piny në wuöt ke CALD wïc keek iic. Loi jam lacar tënë baŋde mäktäp kuba kekë loilooi käkä cuɔt tueŋ, ku gamë nyuuth alɔŋde të cit tën kɔc ke NDIS luï ku kɔc mɛ̈t kenë keek aa lëu bïke mat-thïn ku konykï.
3. Luɔ̈ɔ̈ië kenë akutnhïïm ku akutnhïïm/manädhämaa ke peak bodies kubë tëtëët de loilooi ee miaac (nɔŋ yïk akïm ke pial cë piöc cïtmanë kɔc piööc luɔɔi, akïm ke pial cë piöc cëke cin mat ku kɔc cë luɔɔi piɔ̈ɔ̈c/ŋiɛ̈ɛ̈c). Tɛ̈ɛ̈uë nhom në të cït të bïï kek kɔc cë riäi jɛ̈l cök CALD kuɔny thïn kubïk NDIS yök ku loikï.

## Kuɛɛr Kɔ̈ɔ̈k

Yen Ajuɛɛr Loi abë rëër kë luï mënë ajökë 2024 lɔ në 2028. [Ajuɛɛrë kë Loi](https://www.ndis.gov.au/about-us/strategies/cultural-and-linguistic-diversity-strategy) abïï looi atök kenë Ajuɛɛr Loi. Yen ee gɛm bic:

* në të cït të bennë kuatë luɔi yaa luɔɔi thïn
* në kaam tënë kuatë luɔi
* në käŋ ee yök kë wɛ̈t de kuatë luɔi
* në athëëm kubennë latueŋ kuany cök ku them.

Cɔɔl/guɛl e latueŋ ruöön thok ëbɛ̈n tueeŋ abïï gät/guär bic në thök de 2024 ic. Yen abë latueŋ cï looi nyuɔɔth alɔŋ de tiäm Ajuɛɛr Loi de loilooi ku käŋ ee yök. Kë ye biäk ajuɛɛr NDIA abë abëërë dhuŋë nhom tuöc tënɔŋ EAG ku kɔc kɔ̈k luï thïn.

Pïŋ tënë ku piööc alɔŋde abëërë dhuŋë nhom në dhamɛn ic ee nyuɔɔth NDIA alëu bë latueŋ kubë kä wïc amëluuï ke CALD cuööp/dööt iic në dac bëër bii kek dac aa bëër tënë gɛɛraa në ku abëërë dhuŋë nhom tënɔŋ kɔc cë riäi ku baŋë mäktäp de CALD.

Loilooi ke tïïtë nyin ku guɛl de Ajuɛɛr Loi latueŋ ëmɛn abë nyooth në të cït të yee NDIS käŋ ee yök cuɔt/juak nyin thïn tënë cë riäi jɛ̈l cök CALD, ku abë ɣän ke cökë piny ŋic.

NDIA ee rot ŋuɔm kubë latueŋ ë luï kë thiökic kenë kɔc cë riäi jɛ̈l cök CALD, anïnkɛn ku dumuukkɛn, manädhäm ke peak bodies, akutnhïïm muk nyin ë kɔc cë riäi, ku kɔc ë käŋ gam. NDIA abë yennë kënë looi kubë loi bë ŋic Ajuɛɛr Loi abë bëër tënë kä wïc wuöt ke CALD ku kɔc cë riäi ku baŋë mäktäp de CALD aköldɛ̈.

### 6. Käŋë A cï nuɛɛt

### Warɛŋ cï gɔ̈t de kɔc ke Akutnhom de Wëët Tɔ̈u Bic (në akutnhom)

* Luɔi alɔŋde Riäi në Kuatë Wuöt iic
* Amparo Advocacy Inc
* Canberra Multicultural Community Forum (Amatnhom ë Wut de Cieŋ Kuötic de Canberra)
* Disability Advocacy Network Australia (Akutnhom ë Jam de Kuɔny Kɔc cë Riäi Australia)
* Deaf Australia (Miŋ Australia)
* Disability Rights Advocacy Service
* Cieŋ (ë yee kan cɔl Diversitat)
* Amatnhom Wääc ic ku Riäi
* Akutnhom ë Kuatë Wuöt ke Victoria
* Ethnic Communities Services Co-operative
* Federation of Ethnic Communities’ Council of Australia
* Jama de Griffith
* Inclusion Australia (manädhama Australia)
* Amatnhom ë Wëët Kääc tënë NDIA
* Kin
* Mental Health Australia
* Migrant Resource Centre Launceston
* Migrant Resource Centre North-West
* Multicultural Council of the Northern Territory
* Multicultural Disability Advocacy Association of NSW
* Multicultural Youth Advocacy Network/s – Youth Disability CaLD Collective
* Aguiɛɛr Apuk Abëël/ŋääk Baai
* NDIS Quality and Safeguards Commission
* National Ethnic Disability Alliance (Akutnhom Mɛ̈t Baai ë Kuat cë Riäi)
* NSW Refugee Health Service
* Amëluuï, anïn ku dumuk cï kuany
* Kɔc cë riäi/abɛ̈ɛ̈l Australia
* Akutnhom ë Wëët de Rëër Australia
* Loilooi ë Rëër Piny nhom ëbɛ̈n
* Speak My Language (Jaamë në Thuɔŋdië)
* Loilooi Cieŋ kuötic de SydWest
* TASC National
* Jaama de Sydney
* Diär cë Riäi Australia

### 7. Käŋë B cï nuɛɛt

### Ciäär ë yic de mɛ̈t

NDIA acë rot mat kenë kɔc wɛ̈në röt deet/tïŋ kë jɛ̈l cök në cieŋ de ɣän/bɛ̈i tɔ̈   
ciëënkä yiic:

* Cɛ̈ntrol America
* Thauth America
* Caribbean islands
* Europe – Nɔ̈th/Tueŋ
* Europe – Cɛ̈ntrol/Ciɛlic
* Europe – Ɣith/Cuëc
* Africa – Nɔ̈th/Tueŋ
* Asia – Nɔ̈th/Tueŋ-Ɣith/Cuëc
* Asia – Cɛ̈ntrol/Ciɛlic
* Asia – Thauth/Ciën
* Asia – Thauth/Ciën-Ɣith/Cuëc
* Asia – Wɛ̈th/Ciɛm
* Pacific Islands

NDIA acë rot mat kenë kɔc wɛ̈në thoŋdɛn deet/tïŋ kë jɛ̈l në thoŋ:

* Dïŋgïlïth
* Arabic
* Tagalog
* Tamil
* Japanese
* Bengali
* Russian
* French
* German
* Cantonese
* Vietnamese
* Mandarin
* Hokkien
* Bahasa Malayu

NDIA acë mat kenë kɔc töökku akutnhïïm wɛ̈në röt tïŋ/deet këke yee biäk de wuöt tɔ̈u ciëënë:

* Akut ë wun de kɔc ë China
* Akutnhïïm ke cieŋ kuötic cïke liääp
* Akuut amëluï ee tääc ke cirga (tënɔŋ wuöt wääc ke CALD)
* Akuut ë wun Arab
* Akuut ë dumuŋë kɔc ë Vietnam
* Akuut wun Afghan
* Abaköök kë kɔc ë Nepal kony
* Akuut ë cabaap ke CALD
* Ezidi (Yazidi) Akutnhom de wuöt ë kɔc cï riääk cop
* Akuut wun ë Punjabi
* Akuut wun ë Hindu
* kɔc ee ŋic këke ye Miŋ, cöörmïŋ ku wun de riɛl de pïŋic

NDIA acë rot mat kenë akutnhïïm tɔ̈ ciëën käkä këke yee biäkde amɛ̈tmɛɛt baai ke mɛt thïn ë raan luï thïn:

* Yök Dakic de Loilooi ke Wut (Yök)
* Yök ku miŋ WA
* Active Refugee and Migrant Integration in Australia (Liɛ̈ɛ̈p ë Kɔc cïï Riääk Cop ku Abaköök kenë kɔc kɔ̈k Australia)
* Amparo Advocacy Inc
* Amatnhom/akutnhom Abaköök tɔ̈ Australia
* Australian Migrant Resource Centre
* Centacare
* Community Access and Services SA
* Mɛ̈të Mïïŋ
* Cöörmïŋ ë kɔc Wɛ̈thtɛ̈n Australia
* Akutnhom ë Kuatë Wuöt ke Victoria de NSW cï Matic
* Fortify Health Group
* Akuut de Wuöt ke Cieŋ Kuötic de SA
* Cieŋ Kuötic de Australia
* National Care Society
* Queensland Program of Assistance to Survivors of Torture and Trauma (Ajuɛɛrë Queensland de Kuɔny Tënë Kɔc cë Poth në Yaaŋic ku Tëtöök ic)
* Foundation House (The Victorian Foundation for Survivors of Torture Inc)
* Amatnhom cirga de mïïŋ kɔc Wɛ̈thtɛ̈n Australia.
* World Wellness Group

### 8. Käŋë C cï nuɛɛt

### Atɛ̈ɛ̈kë yic ku anuɛɛn akeu

Yen Ajuɛɛr Loi ku Ajɛɛrë kë Loi aa loi ɣän cï tääu tueŋ kaa 6 cïke ŋic/deet në ajuɛɛr/lon ë lon-rɔm yic. Biäk ë 3 ee anuɛɛn thiekiic në yee ɣän cïke tääu tueŋ käkä bɛ̈ɛ̈i bic/nhial.

Atɛ̈ɛ̈kë yic ku anuɛɛn juɛk thïn aake cï yaa bɛ̈ɛ̈i nhial në luɔi de Ajuɛɛr Loi ku Ajuɛɛrë kë Loi yic ëbɛ̈n. Kekë atɛ̈ɛ̈k käkä ku anuɛɛn aaye kuer ee amëluuï ke CALD, anïnkɛn ku dumuukkɛn yɔ̈k NDIS ku tën eekï luɔ̈i ye riöök. Keek aake cïke piŋ në aboraa yiic kenë amëluuï dhamɛn ë ciɛɛthë NDIS (2023).

Cɔkë këcë ye looi/jämic në yee ajuɛɛr loi kënë yic, kë ŋiɛ̈ɛ̈c cï gät piny ciëënë aayeke ŋɔ̈ɔ̈th kubïk lon aköldɛ̈ lɛ̈k/luel, ku juɛk të cït tën ee NDIA mɛt/luuï thïn kenë kɔc   
cë riäi.

* **Gɛ̈t ɣöt tënë NDIS**: ajuɛɛrë gɛ̈t ɣöt anɔŋic akäth juëc kue kɔc riir nhïïm. Yen anɔŋ anuɛɛn ëyɛ kenë dɛ̈të yic ku mɛ̈ɛ̈të yic wïc ë këdɛ̈ nyuɔɔth. Kënë aye juakic në käjuëc ke maluma ku kuöc tuum de kaam baŋë mäktääp ke pial ku riäi.
* **Liɛ̈ɛ̈p de cieŋ**: ŋiɛ̈ɛ̈c de kɔc cë riäi tënɔŋ wuöt ke CALD aayeke jöör në kä juëc wɛ̈n ë tën cë cäkke geer cïtmanë ŋïnyë lɔn en moc/tik, të ye kek lööm/tɛ̈ɛ̈c thïm, yath ka cieŋ mat kenë tajïr bëëi kek thïn. Yennë liɛ̈ɛ̈p de cieŋ kënë ee wïc në kuɔɔny cïï ruök ŋɛk ku bëër tënɔŋ kɔc ke NDIS luï, kuɛɛrë luɔi ku ajuɛɛr ee käŋ luuï thïn.
* **Gɛm ë këdɛ̈ŋ lacök**: lacöŋ de loilooi ke riäi aacie kɔ̈ɔ̈c tɛ̈ntök ku aayee NDIA jöör/juiir nɔŋ en lacöŋë tïïtë nyin dakic ku gël ŋiɛ̈ɛ̈c amëluï nɔŋ kɔc ë käŋ gam këcë gät piny.
* **Wëër tënë raan ë këdɛ̈ gam**: thuk ciën iic gëër/wëër ka cieŋ/rëër de raan ë käŋ gam ciënic wëër/gëër alëu bë amëluuï cɔlë ke loluï kenë raan töŋë käŋ gam tënë konykony kuötic. Kënë alëu bë bɛ̈n këke ye atɛɛr de kë nhiar ku dhuk alöc gël/tiɛ̈t amëluï piny.
* **Ciën mɛ̈tmɛ̈ɛ̈t në kɛmke akutnhïïm akuma**: thööŋë kɔ̈u dït ayee wïc kubïï ŋic ku gɛmë kuɔɔny wïc (cïtmanë, kubïï tëttëët ke thoŋë Dïŋgïlïth looi).
* **Dakë yic de kɔc ë käŋë pial gam**: kɔc cë käŋ ciä piɔɔc (anɔŋ yïk Kɔc Piööc Luɔɔi, akïm ke pial) ciën ŋïc, kɔc ee dɔ̈m kubïk ŋïnydɛn cɔ̈k piny, alɔŋde të cït të yennë kɔc kuɔny thïn apiɛth në thiëc de yök athör.
* **Ŋïny tɔŋ baai ku anïn**: tɔŋ baai ku anïn ee kä juëcë käŋ gël bɛ̈ɛ̈i nhial tënë amëluuï të yök kek ku loikï kuɔɔny de NDIS.

## Aguiɛɛr Apuk Abëël/ŋääk Baai

[ndis.gov.au](http://ndis.gov.au/)

Tëlëpun 1800 800 110

Jam intɛ̈rnɛt ic [ndis.gov.au](http://ndis.gov.au/)

Buɔth ɣok në kuɛrkuan ke social (thocol)

[Facebook](https://www.facebook.com/NDISAus), [Twitter](https://twitter.com/NDIS), [Instagram](https://www.instagram.com/ndis_australia/), [YouTube](https://www.youtube.com/user/DisabilityCare), [LinkedIn](https://www.linkedin.com/company/national-disability-insurance-agency)

**Tënë kɔc wɛ̈n wïc kuɔɔny në Dïŋgïlïth**

**TIS:** 131 450

**Tënë kɔc cë miŋ ka riɛl de pïŋic**

**TTY:** 1800 555 677

**Voice relay:** 1800 555 727

**National Relay Service:** [relayservice.gov.au](http://relayservice.gov.au/)

1. Në yen athör kënë yic, 'CALD' ee lɔ tënë kɔc wɛ̈n tɔ̈ ku ŋicke këke jɛ̈l cök në cieŋ ka thoŋ wääc. NDIA anɔŋ Ajuɛɛr Loi Tueeŋ ë Bɛ̈i ku Ajuɛɛrë kë Loi kubïï käŋ ee yök cɔ̈k piny tënë kɔc cë riäi Tueeŋ ë Bɛ̈i. [↑](#footnote-ref-1)
2. NDIS, [*NDIS CALD Strategy 2023 – 2027 - Discover Phase Report*[PDF 297KB]](https://www.google.com.au/url?sa=t&rct=j&q=&esrc=s&source=web&cd=&ved=2ahUKEwjB59zq4rT_AhWLamwGHfouCIQQFnoECAkQAQ&url=https%3A%2F%2Fwww.ndis.gov.au%2Fmedia%2F5230%2Fdownload%3Fattachment&usg=AOvVaw0vETy70plH072jPnsMpRGW), 2022. [↑](#footnote-ref-2)
3. The Royal Commission into Violence, Abuse, Neglect and Exploitation of People with Disability, [*Guɛl ë Yɔ̈ɔ̈p - lɔ alɔŋde yɔ̈ɔ̈p bïnë loilooi yök tënë kɔc ke ciɛŋ ku juëcë yic ë thok cë riäi*[PDF 1.786KB]](https://disability.royalcommission.gov.au/system/files/2023-05/Research%20Report%20-%20Towards%20best-practice%20access%20to%20services%20for%20culturally%20and%20linguistically%20diverse%20people%20with%20a%20disability.pdf), 2023. [↑](#footnote-ref-3)
4. NDIS Review Panel, [*Kën cï ɣok guɛl piŋ*](https://www.ndisreview.gov.au/resources/reports/what-we-have-heard-report), 2023. [↑](#footnote-ref-4)
5. Department of Social Services, [*Ajuɛɛr ë Riäi de Australia 2021 - 2031*](https://www.disabilitygateway.gov.au/document/3106), 2021. [↑](#footnote-ref-5)
6. NDIS, [*Kuɔɔny ë Mukë röt Luɔi yic de NDIA*](https://www.ndis.gov.au/news/7603-our-new-engagement-framework), 2022. [↑](#footnote-ref-6)
7. NDIS, [*Ajuɛɛr Loi ke NDIS CALD 2022–2027 - Guɛl ë Baŋë Ŋïc*[PDF 297KB]](https://www.google.com.au/url?sa=t&rct=j&q=&esrc=s&source=web&cd=&ved=2ahUKEwjB59zq4rT_AhWLamwGHfouCIQQFnoECAkQAQ&url=https%3A%2F%2Fwww.ndis.gov.au%2Fmedia%2F5230%2Fdownload%3Fattachment&usg=AOvVaw0vETy70plH072jPnsMpRGW), 2022. [↑](#footnote-ref-7)
8. Department of the Treasury, [*Löŋ Athëm de Commonwealth*](https://evaluation.treasury.gov.au/about/commonwealth-evaluation-policy), 2021. [↑](#footnote-ref-8)
9. NDIS, [*NDIS CALD Strategy 2023–2027 - Discover Phase Report*[PDF 297KB]](https://www.google.com.au/url?sa=t&rct=j&q=&esrc=s&source=web&cd=&ved=2ahUKEwjB59zq4rT_AhWLamwGHfouCIQQFnoECAkQAQ&url=https%3A%2F%2Fwww.ndis.gov.au%2Fmedia%2F5230%2Fdownload%3Fattachment&usg=AOvVaw0vETy70plH072jPnsMpRGW), 2022. [↑](#footnote-ref-9)